ཞིན་ཧྭ་གསར་འགྱུར་ཁང་གི་གློག་འཕྲིན་ལྟར།ཟླཔའི་ཚེསདང་ཚེསཉིན་གཉིས་ལ།རྒྱལ་ཡོངས་ཀྱི་རྩ་འཛུགས་བྱ་བའི་གྲོས་ཚོགས་པེ་ཅིན་ནས་ཚོགས་པ་དང་།ཀྲུང་གུང་ཀྲུང་དབྱང་གི་སྤྱི་ཁྱབ་ཧྲུའུ་ཅི།རྒྱལ་ཁབ་ཀྱི་ཀྲུའུ་ཞི།ཀྲུང་དབྱང་དམག་དོན་ཨུ་ཡོན་ལྷན་ཁང་གི་ཀྲུའུ་ཞི་ཞི་ཅིན་ཕིང་གྲོས་ཚོགས་ལ་ཞུགས་པར་མ་ཟད་གསུང་བཤད་གལ་ཆེན་གནང་།ཁོང་གིས་བསྟན་དོན།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་དུས་རབས་གསར་བར་ཞུགས་པས།ང་ཚོའི་ཏང་ལ་ངེས་པར་དུ་སྣང་བརྙན་གསར་བ་དང་བྱ་སྤྱོད་གསར་བ་ཡོད་དགོས་པ་དང་།གནད་འགག་ནི་ཏང་གི་འཛུགས་སྐྲུན་གྱི་རླབས་ཆེན་བཟོ་སྐྲུན་གསར་བར་རྣམ་པ་གསར་བ་བསྐྲུན་རྒྱུ་དེ་ཡིན།རླབས་ཆེན་འཐབ་རྩོད་དང་རླབས་ཆེན་བཟོ་སྐྲུན།རླབས་ཆེན་ལས་དོན།རླབས་ཆེན་ཕུགས་འདུན་བཅས་ལས་ཐག་གཅོད་རང་བཞིན་གྱི་ནུས་པ་འདོན་པ་ནི་ཏང་གི་འཛུགས་སྐྲུན་གྱི་རླབས་ཆེན་བཟོ་སྐྲུན་གསར་བ་ཡིན།དུས་རབས་གསར་བར་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་རྒྱུན་འཁྱོངས་དང་འཕེལ་རྒྱས་སུ་གཏོང་བའི་རླབས་ཆེན་སྤྱི་ཚོགས་གསར་བརྗེ་དེ་སྔར་ལས་བཟང་བོར་སྤེལ་དགོས་པ་དང་།ང་ཚོའི་ཏང་གིས་ངེས་པར་དུ་སྤོབས་པ་ཆེན་པོས་རང་ཉིད་གསར་བརྗེ་བྱས་ནས་ཏང་འཛུགས་སྐྲུན་དེ་སྔར་ལས་སྟོབས་ལྡན་དུ་གཏོང་དགོས་ཟེར།